laion/Wikipedia-Exotic huggingface dataset:
פורמוז מנדי

פורמוז מנדי (בצרפתית: Formose Mendy; נולד ב-2 בינואר 2001 בדקר שבסנגל) הוא כדורגלן סנגלי המשחק בעמדת הבלם בקבוצת אמיין מליגת המשנה הצרפתית ובנבחרת סנגל. מנדי גדל במחלקות הנוער של AF דארו סלאם, פורטו וקלאב ברוז'. בשנת 2021 ערך 12 הופעות במדי קבוצת המילואים של קלאב ברוז' במסגרת ליגת המשנה הבלגית. ב-1 ביולי 2021 חתם מנדי באמיין מליגת המשנה הצרפתית. ב-24 ביולי ערך את הופעת הבכורה שלו במועדון, בהפסד 2-1 לאוסר במסגרת המחזור הראשון בליגה לעונת 2021/2022. ב-24 בספטמבר הבקיע את שער הבכורה שלו במועדון, בתיקו 1-1 נגד נאנסי במסגרת המחזור העשירי בליגה. בעונתו הראשונה במועדון ערך 31 הופעות ליגה, בהן הבקיע שער אחד. ב-24 בספטמבר 2022 ערך מנדי את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. פורמוז מנדי, באתר Transfermarkt פורמוז מנדי, באתר Soccerway פורמוז מנדי, באתר WorldFootball.net פורמוז מנדי, באתר National Football Teams פורמוז מנדי, באתר FootballDatabase.eu Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
ג'וני קרדוסו

ז'ואאו "ג'וני" לוקאס דה סוזה קרדוסו (באנגלית: João "Johnny" Lucas de Souza Cardoso; נולד ב-20 בספטמבר 2001 בדנוויל שבניו ג'רזי, ארצות הברית) הוא כדורגלן אמריקאי המשחק בעמדת הקשר בקבוצת ריאל בטיס מלה ליגה ובנבחרת ארצות הברית. קרדוסו גדל במחלקות הנוער של קריסיומה, אוואי ואינטרנסיונל. ב-15 בספטמבר 2019 ערך את הופעת הבכורה שלו בקבוצה הבוגרת של אינטרנסיונל, בניצחון 3-1 על אתלטיקו מיניירו במסגרת המחזור ה-19 בליגת העל הברזילאית לעונת 2019. ב-12 בנובמבר 2020 ערך קרדוסו את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות. נכלל בסגל הנבחרת בקופה אמריקה 2024. ג'וני קרדוסו, באתר Transfermarkt ג'וני קרדוסו, באתר Soccerway ג'וני קרדוסו, באתר BDFutbol ג'וני קרדוסו, באתר National Football Teams ג'וני קרדוסו, באתר FootballDatabase.eu ג'וני קרדוסו, באתר ESPN Berhalter Selects 26-Player Roster to Represent the United States in 2024 Copa América, US Soccer, ‏14 June 2024
קטע (גאומטריה)

בגאומטריה, קטע הוא חלק מקו ישר התחום בין שתי נקודות על הישר, שהן קצות הקטע, וכולל את כל הנקודות שבין קצותיו. כאשר הקטע כולל גם את שתי הנקודות שבקצותיו, הוא נקרא קטע סגור; כאשר אינו כולל את שתי הנקודות הוא נקרא קטע פתוח; כאשר הוא כולל רק אחת מהן, הוא נקרא קטע חצי סגור וחצי פתוח. אורך הקטע הוא המרחק האוקלידי בין קצותיו. נהוג לסמן קטע בקו מעל האותיות המייצגות את קצותיו. A B ¯ {\displaystyle {\overline {AB}}} , למשל, הוא הקטע שבין הנקודה A לנקודה B. לקטעים מסוימים ניתנו שמות משלהם, בהם: כל אחת מהצלעות של מצולע היא קטע. גם כל מקצוע של פאון הוא קטע. האלכסונים במצולע אף הם קטעים. כאשר קצות הקטע נמצאים על מעגל, הקטע קרוי מיתר. מיתר העובר דרך מרכז המעגל קרוי קוטר. קטע שקצהו האחד על המעגל וקצהו האחר במרכז המעגל קרוי רדיוס. במשולש ניתנו שמות לשלל קטעים: הקטע המחבר קודקוד של המשולש עם הצלע שממולו וחוצה את הזווית שבקודקוד לשני חלקים שווים קרוי חוצה זווית. הקטע המחבר קודקוד של המשולש עם אמצע הצלע שמולו קרוי תיכון. הקו היוצא מאמצע הצלע ומאונך לה, נקרא אנך אמצעי. הקטע היוצא מקודקוד של המשולש ומאונך לצלע שממולו קרוי גובה. הקטע המחבר אמצעי שתי צלעות קרוי קטע אמצעים. כאשר V הוא מרחב וקטורי מעל R {\displaystyle \mathbb {R} } או C {\displaystyle \mathbb {C} } , אז L הוא קטע אם ניתן להצי את L בצורה L = { u + t v ∣ t ∈ [ 0 , 1 ] } {\displaystyle L=\{\mathbf {u} +t\mathbf {v} \mid t\in [0,1]\}} , לווקטורים כלשהם u , v ∈ V {\displaystyle \mathbf {u} ,\mathbf {v} \in V\,\!} . הווקטורים u ו-u + v הם קצות הקטע L. כאשר יש להבחין בין קטע סגור לקטע פתוח, קטע סגור יוגדר כאמור לעיל, ואקטע פתוח יוגדר L = { u + t v ∣ t ∈ ( 0 , 1 ) } {\displaystyle L=\{\mathbf {u} +t\mathbf {v} \mid t\in (0,1)\}} לווקטורים כלשהם u , v ∈ V {\displaystyle \mathbf {u} ,\mathbf {v} \in V\,\!} . בהגדרה שקולה, קטע הוא הקמור של שתי נקודות, ולכן ניתן לבטא את הקטע כצירוף קמור של שתי הנקודות שבקצותיו. בגאומטריה ניתן לקבוע שנקודה B נמצאת בין נקודה A לנקודה C, כאשר המרחק AB ועוד המרחק BC שווה למרחק AC. כיוון שכך, ב- R 2 {\displaystyle \mathbb {R} ^{2}} הקטע עם נקודות הקצה A = (ax, ay) ו-C = (cx, cy) הוא אוסף הנקודות הבא: { ( x , y ) ∣ ( x − c x ) 2 + ( y − c y ) 2 + ( x − a x ) 2 + ( y − a y ) 2 = ( c x − a x ) 2 + ( c y − a y ) 2 } {\displaystyle \left\{(x,y)\mid {\sqrt {(x-c_{x})^{2}+(y-c_{y})^{2}}}+{\sqrt {(x-a_{x})^{2}+(y-a_{y})^{2}}}={\sqrt {(c_{x}-a_{x})^{2}+(c_{y}-a_{y})^{2}}}\right\}} קטע הוא קבוצה קשירה לא ריקה. כאשר V הוא מרחב וקטורי טופולוגי, קטע סגור הוא קבוצה סגורה ב-V. עם זאת, קטע פתוח הוא קבוצה פתוחה ב-V אם ורק אם V הוא חד-ממדי. זוג קטעים יכול להיות במצבים הבאים: חותכים זה את זה, מקבילים, מוטים (אנ') או אף אחד מאלה. האפשרות האחרונה היא הבדל בין זוג קטעים לזוג ישרים: זוג ישרים שאינם מקבילים ונמצאים באותו מישור אוקלידי חייבים לחתוך זה את זה, אך תכונה זו אינה הכרחית בקטעים. ניתן לראות קטע כמקרה מנוון של אליפסה, שבה הציר המשני הוא באורך 0, המוקדים הם קצות הקטע, והאקסצנטריות היא 1. הגדרה מקובלת של אליפסה היא המקום הגאומטרי של כל הנקודות במישור שסכום מרחקיהן משתי נקודות קבועות במישור הוא קבוע. כאשר קבוע זה שווה למרחק שבין המוקדים, התוצאה היא קטע. קטע (מתמטיקה) מדיה וקבצים בנושא קטע בוויקישיתוף קטע, באתר MathWorld (באנגלית) Line Segment, באתר Math Open Reference
ג'ואיסון בנט

ג'ואיסון פרנסיסקו בנט ויז'גאס (בספרדית: Jewison Francisco Bennette Villegas; נולד ב-15 ביוני 2004 בארדיה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת סנדרלנד מהפוטבול ליג צ'מפיונשיפ ובנבחרת קוסטה ריקה. בנט גדל במחלקת הנוער של ארדיאנו. הוא ערך 35 הופעות ליגה במדי הקבוצה הבוגרת של המועדון במסגרת ליגת העל הקוסטה ריקאית, בהן הבקיע שלושה שערים. ב-25 באוגוסט 2022 חתם בנט על חוזה לארבע עונות בסנדרלנד מהפוטבול ליג צ'מפיונשיפ. ב-14 בספטמבר ערך את הופעת הבכורה שלו במועדון, בניצחון 3-0 על רדינג במסגרת המחזור העשירי בליגה לעונת 2022/2023. ב-17 בספטמבר הבקיע את שער הבכורה שלו במועדון, בתיקו 2-2 נגד ווטפורד במסגרת המחזור ה-11 בליגה. ב-21 באוגוסט 2021 ערך בנט את הופעת הבכורה שלו בנבחרת קוסטה ריקה, בתיקו 0-0 נגד נבחרת אל סלוודור במשחק ידידות. ב-23 בספטמבר 2022 הבקיע את שערי הבכורה שלו בנבחרת, צמד שערים בתיקו 2-2 נגד נבחרת קוריאה הדרומית במשחק ידידות. נכלל בסגל הנבחרת לטורניר מונדיאל 2022. מדיה וקבצים בנושא ג'ואיסון בנט בוויקישיתוף ג'ואיסון בנט, ברשת החברתית אינסטגרם ג'ואיסון בנט, באתר Transfermarkt ג'ואיסון בנט, באתר Soccerway ג'ואיסון בנט, באתר WorldFootball.net ג'ואיסון בנט, באתר National Football Teams ג'ואיסון בנט, באתר FootballDatabase.eu DONE DEAL: Jewison Bennette signs for SAFC באתר הרשמי של סנדרלנד, 25 באוגוסט 2022 (באנגלית) https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
זנון

האם התכוונתם ל... זנון מאליאה – פילוסוף יווני מהמאה ה-5 לפנה"ס, ידוע בפרדוקסים שלו על תנועה וזמן. זנון מכתיון – פילוסוף יווני מהמאה ה-4 לפנה"ס, מיסדה של האסכולה הסטואית. זנון מצידון – פילוסוף אפיקוראי מהמאה ה-2 וה-1 לפנה"ס מהעיר צידון. מורהו של פילודמוס. זנון (בן אגראופון) – אדמיניסטרטור במצרים התלמאית, שהשאיר אחריו ארכיון הנקרא הפפירוסים של זנון זנון, קיסר האימפריה הביזנטית זנון מוורונה (Zenone da Verona, חי במאה הרביעית לספירה) – קדוש נוצרי זנון – הצורה שבה מבטאים דוברי-אנגלית את שמו של הגז האציל הידוע בעברית בשם קסנון. זנון (שבט) – שבט בדואי קטן המצורף לשבט מסעודין אל-עזאזמה.
פיליפ דיבוויג

פיליפ הלן דיבוויג (באנגלית: Philip Hallen Dybvig;‏ נולד ב-22 במאי 1955) הוא כלכלן אמריקאי זוכה פרס נובל לכלכלה לשנת 2022. פרופסור באוניברסיטת וושינגטון בסנט לואיס. גדל בדייטון, אוהיו. למד תואר ראשון במתמטיקה ופיזיקה באוניברסיטת אינדיאנה. קיבל דוקטורט בכלכלה מאוניברסיטת ייל, בין השנים 1980 - 1981 שימש כעוזר פרופסור באוניברסיטת פרינסטון. לאחר מכן חזר לאוניברסיטת ייל ומונה לפרופסור מן המניין. בשנת 1989 עבר לאוניברסיטת וושינגטון לשמש כפרופסור למימון, ומשנת 1990 הוא משמש כפרופסור לבנקאות ומימון. דיבוויג מתמחה בתמחור נכסים, בבנקאות, בהשקעות ובממשל תאגידי. דיבוויג היה נשיא Western Finance Association (האיגוד הפיננסי המערבי) מ-2002 עד 2003, והיה עורך או עורך שותף של מספר רב של כתבי עת, כולל ה-Review of Financial Studies (מאנגלית: סקירת לימודים כלכליים), Journal of Economic Theory (באנגלית: כתב עת של תיאוריות כלכליות), Finance and Stochastics, Journal of Finance, Journal of Financial Intermediation (באנגלית: כתב העת של התיווך הפיננסי), Journal of Financial and Quantitative Analysis (באנגלית: כתב עת של ניתוח פיננסי וכמותי), ו-Review of Financial Studies (באנגלי: סקירה של מחקרים פיננסיים). דיבוויג ידוע בזכות עבודתו עם דאגלס דיימונד על מודל דיימונד–דיבוויג (אנ') על ניהול בנקים. דיבוויג זכה בפרס נובל לכלכלה בשנת 2022, ביחד עם דיימונד ובן ברננקי, "על מחקר על בנקים ומשברים פיננסיים". מחקרם של השלושה עסק, בין השאר, במשבר הכלכלי העולמי (1929), ובחשיבותה של מניעת קריסה אפשרית של בנקים, כפי שאירע ביום חמישי השחור. מדיה וקבצים בנושא פיליפ דיבוויג בוויקישיתוף פיליפ דיבוויג, באתר פרס נובל (באנגלית) פיליפ דיבוויג, באתר פרויקט הגנאלוגיה במתמטיקה פיליפ דיבוויג, באתר גוגל סקולר פיליפ דיבוויג, באתר SSRN Philip H. Dybvig, באתר "The Nobel Prise" About Me Faculty, olin.wustl.edu https://www.reuters.com/world/nobel-prize-economics-goes-bernanke-diamond-dybvig-research-financial-crises-2022-10-10/ Banking crisis breakthroughs win Nobel economics prize for Bernanke, Diamond, Dybvig], באתר "Reuters" משי קורן ורונית דמקה, פרס נובל לכלכלה יוענק לנגיד הבנק הפדרלי לשעבר בן ברננקי על מחקרו בנושא משברים פיננסיים, באתר TheMarker‏, 20 באוקטובר 2022 הזוכים בפרס נובל בכלכלה: בן ברננקי, דאגלס דיאמונד ופיליפ דיבוויג, באתר דבר העובדים בארץ ישראל, 10 באוקטובר 2022
קארול סבידרסקי

קארול סבידרסקי (בפולנית: Karol Świderski; נולד ב-23 בינואר 1997 בראביץ' שבפולין) הוא כדורגלן פולני המשחק בעמדת החלוץ בקבוצת שארלוט מה-MLS ובנבחרת פולין. סבידרסקי גדל במחלקות הנוער של ראביה ראבית' ו-UKS SMS לודז'. בשנת 2014 חתם ביאגלוניה ביאליסטוק מליגת העל הפולנית. בסך הכל ערך 113 הופעות ליגה במדי הקבוצה הבוגרת של המועדון, בהן הבקיע 20 שערים. ב-20 בינואר 2019 חתם סבידרסקי על חוזה לשלוש עונות וחצי בפאוק סלוניקי מליגת העל היוונית. ב-30 בינואר ערך את הופעת הבכורה שלו במועדון, כשנכנס כמחליף והבקיע את שער הבכורה שלו בניצחון 2-1 על פאס יואנינה במסגרת המחזור ה-15 בליגה לעונת 2018/2019. בעונה זו זכה עם המועדון באליפות יוון. בסך הכל ערך 93 הופעות ליגה במדי המועדון, בהן הבקיע 30 שערים. ב-26 בינואר 2022 חתם סבידרסקי בשארלוט מה-MLS. ב-5 במרץ ערך את הופעת הבכורה שלו במועדון, בהפסד 1-0 ללוס אנג'לס גלאקסי במסגרת הליגה. ב-19 במרץ הבקיע את שערי הבכורה שלו במועדון, צמד שערים בניצחון 3-1 על ניו אינגלנד רבולושן במסגרת הליגה. ב-28 במרץ 2021 ערך סבידרסקי את הופעת הבכורה שלו בנבחרת פולין, בניצחון 3-0 על נבחרת אנדורה במסגרת מוקדמות מונדיאל 2022. הוא היה חלק מסגל נבחרת פולין בטורניר יורו 2020 בשנת 2021, וערך שלוש הופעות בטורניר. נכלל בסגל נבחרת פולין לטורניר מונדיאל 2022. פאוק סלוניקי אליפות יוון (1): 2018/2019 הגביע היווני (2): 2018/2019, 2020/2021 קארול סבידרסקי, ברשת החברתית אינסטגרם קארול סבידרסקי, באתר Transfermarkt קארול סבידרסקי, באתר Fussballdaten.de (בגרמנית) קארול סבידרסקי, באתר Soccerway קארול סבידרסקי, באתר WorldFootball.net קארול סבידרסקי, באתר National Football Teams קארול סבידרסקי, באתר FootballDatabase.eu Ο Σβιντέρσκι είναι καλύτερος από τον Πρίγιοβιτς του '17' באתר Contra, ‏ 20 בינואר 2019 (ביוונית) Η Σάρλοτ ανακοίνωσε την απόκτηση του Σβιντέρσκι באתר Sport24, ‏ 26 בינואר 2022 (ביוונית) Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
בו ביום

בו ביום הוא כינוי בדברי חז"ל ליום שבו הורידו את רבן גמליאל מנשיאותו והעלו את רבי אלעזר בן עזריה. רבן גמליאל ור' יהושע נחלקו שלוש פעמים בתחומים שונים. מכיוון שרבן גמליאל היה חרד על כבודה ומעמדה של הנשיאות ובית הדין החדש ביבנה, נהג בכל הפעמים להדגיש את כפיפותו של רבי יהושע לנשיא ולהחלטת הרוב. בפעם הראשונה הם נחלקו לגבי התאריך שבו אמור לחול ראש השנה, אז רבן גמליאל ציווה על ר' יהושע שיבוא אליו מחוץ לתחום עם חפצי מוקצה ביום הכיפורים שחל להיות לפי חשבונו של ר' יהושע, ובכך להורות על קבלת סמכותו של רבן גמליאל. בפעם השנייה נחלקו לגבי מום מסוים שנפל בבכור בהמה של ר' צדוק, אם הבהמה נפסלה בכך או לא. רבן גמליאל התווכח עם ר' יהושע ובסיום הוויכוח השאירו לעמוד על רגליו, בשלב הזה כבר התעוררה מחאה בקרב התלמידים והם השתיקו את מתורגמנו של רבן גמליאל (אדם שתפקידו לעמוד בסמוך לתנא הדורש ולחזור בקול רם לאוזני הציבור על דברי התנא הנאמרים בקול שקט). במחלוקת השלישית (האם תפילת ערבית היא רשות או חובה) העמיד שוב רבן גמליאל את ר' יהושע על רגליו ולא אישר לו לשבת. גם בפעם זו השתיקו התלמידים את המתורגמן, אך כעת הוסיפו והחליטו להוריד את רבן גמליאל מנשיאותו. בבואם למנות חכם אחר כנשיא במקומו עלו מספר הצעות שנפסלו, את רבי יהושע עצמו נמנעו מלמנות כדי שלא לפגוע ברבן גמליאל, ואת ההצעה למנות את רבי עקיבא פסלו בשל חוסר ב"זכות אבות" (ייחוס לאנשים צדיקים), ומשום כך הוא עלול להיפגע מהקפדתו של רבן גמליאל עליו. לבסוף נבחר ר' אלעזר בן עזריה שהוכר כחכם גדול והיה גם בעל ייחוס מתאים, וכן היה עשיר - דבר הנצרך לנשיא בעת שתדלנותו מול הקיסרות הרומית. למרות גילו הצעיר של רבי אלעזר בן עזריה, שהיה כבן שמונה עשרה בלבד בעת מינויו לנשיא, החליט, לאחר התלבטות והתייעצות עם אשתו, לקבל את המינוי. למרות צעירותו נעשה לו נס ושערותיו הלבינו, כדי שיראה חשוב בעיני התלמידים. החלפתו של רבן גמליאל בישרה את התנפצות המדיניות הנוקשה שהוביל בתחילת דרכו של בית המדרש ביבנה, שהוקם על חורבותיו של המרד הגדול. רבן גמליאל נאבק בתופעות שזיהה כמאיימות על אחדותו של בית המדרש והיה זה שקיבל את ההחלטה לנדות את רבי אליעזר לאחר המחלוקת העזה בעניין תנורו של עכנאי. רבן גמליאל גם דאג לאיכות הלומדים ואסר על כניסת מי ש"אין תוכו כברו" לבית המדרש, ולשם כך העמיד שומר בפתח בית המדרש שמנע את כניסתם של רוב התלמידים. באותו היום שהורידו את רבן גמליאל מהנשיאות הסירו גם את השומר שהעמיד והמוני תלמידים הצטרפו ללימוד בבית המדרש, עד שבאותו יום היה צורך להוסיף מאות ספסלים עבור הלומדים החדשים. אופי הלימוד כלל עדויות רבות על הלכות מתקופת בית המקדש השני. למרות סילוקו ולמרות הבושה הגדולה לא נמנע רבן גמליאל מלהגיע גם הוא באותו היום לבית המדרש, באותו היום פסקו הלכה כר' יהושע (נגד רבן גמליאל) בעניין הגרות של יהודה הגר העמוני. מלבד זאת, לא נותרה באותו יום אף שאלה שעלתה ולא הוכרעה. מסכת עדויות כולה היא פירות הדיון בבית המדרש באותו יום וכן פרק חמישי במסכת סוטה ומשניות נוספות. לבסוף החכמים התפייסו עם רבן גמליאל והוא הוחזר לתפקידו כנשיא, אך את דרשת הנשיא המשיך ר' אלעזר בן עזריה למסור ברוטציה של שבוע אחד מכל שלושה (לפי חלק מהמקורות שבוע אחד מכל ארבעה). הרב יצחק אייזיק הלוי, "עיקר ימי יבנה", דורות הראשונים - כרך חמישי, פרנקפורט דמיין תרע"ח, עמ' 203–424 דור עשירי לעזרא הסופר על פי התלמוד הירושלמי – שש עשרה שנה לפי אחת מהשיטות היה צריך להוסיף לבית המדרש 400 ספסלים, ולפי השיטה האחרת היה צריך להוסיף 700 ספסלים. ראו מסכת ברכות, פרק רביעי, דף כ"ח, עמוד א', באתר ויקיטקסט
יחסי גאורגיה–פינלנד

יחסי גאורגיה–פינלנד הם היחסים הדיפלומטיים בין גאורגיה לרפובליקת פינלנד. גאורגיה ופינלנד משתפות פעולה באופן הדוק בתחום הפוליטי, הבין-פרלמנטרי, הכלכלי, הביטחוני והחינוך. גאורגיה פתחה בשנת 2011 שגרירות בהלסינקי, בירת פינלנד. היחסים הדיפלומטיים בין גאורגיה לרפובליקת פינלנד כוננו ב-8 ביולי 1992. פינלנד תומכת בתוקף בשלמותה הטריטוריאלית של גאורגיה ובמדיניות אי-ההכרה ביחס לשטחים הבדלניים במדינה, הן במתכונת דו-צדדית והן במתכונת רב-צדדית. בנוסף, פינלנד מצטרפת להחלטה על "סטטוס של עקורים פנימיים ופליטים מאבחזיה, גאורגיה ואזור צחינוואלי/דרום אוסטיה, גאורגיה" המוגשת מדי שנה על ידי גאורגיה לעצרת הכללית של האו"ם. יתרה מכך, פינלנד מעורבת באופן פעיל במשימת המעקב של האיחוד האירופי (EUMM) בגאורגיה. ישנה גם חשיבות רבה לתמיכתה של פינלנד בתהליך האינטגרציה של גאורגיה באיחוד האירופי. יש להדגיש שפינלנד משתתפת באופן פעיל ביישום פרויקטי התאום של האיחוד האירופי עם גאורגיה. מ-2013 עד 2017, פינלנד הייתה מעורבת בפרויקטים שמטרתם להכשיר נציגים של שירות החקירות והאקדמיה תחת משרד האוצר של גאורגיה. הפרויקטים נועדו גם להבטיח את המודרניזציה המוסדית של המשרד. גם שיתוף הפעולה הבין-פרלמנטרי בין שתי המדינות מתפתח בצורה חיובית. בראש קבוצת הידידות עם גאורגיה בפרלמנט הפיני עומד מתיאס מרטין, חבר במפלגת הקואליציה הלאומית, בעוד שקבוצת הידידות עם פינלנד בפרלמנט הגאורגי מנוהלת על ידי מריאם לאשקי. בנובמבר 2018, ערך שר החוץ של גאורגיה ביקור דו-צדדי בפינלנד. באותה שנה, נשיא פינלנד, סאולי ניניסטה, ביקר בגאורגיה לרגל יום השנה ה-100 להקמתה של הרפובליקה הדמוקרטית של גאורגיה. שרי החוץ של גאורגיה ופינלנד ערכו פגישה נוספת בז'נבה שבשווייץ בשנת 2020. שתי המדינות מעמיקות את קשריהן בתחום הכלכלה והתיירות. ההשתתפות הקבועה של גאורגיה ביריד הנסיעות הגדול ביותר בצפון אירופה "MATKA" ראויה לציון מיוחד. מגזין התיירות הפיני "MONDO" – אחד ממשתתפי המפתח של היריד מונה את גאורגיה בין חמשת יעדי התיירות המובילים של 2018. בינואר 2020 זכתה גאורגיה בתואר "יעד החוץ של השנה" של המגזין. על מנת להעמיק עוד יותר את היחסים המסחריים-כלכליים בין שתי המדינות, נחתם מזכר הבנות בין לשכת המסחר והתעשייה הגיאורגית לבין Finpro - הארגון הפיני לקידום הסחר. שתי המדינות משתפות פעולה גם בתחום הביטחוני, ליתר דיוק, בתחומי אבטחת סייבר, כוחות מילואים וגיוס. חשיבות מיוחדת היא מעורבותה של פינלנד בפיתוח תפיסת ההגנה הכוללת של גאורגיה. משרדי החינוך של גאורגיה ופינלנד חתמו על מזכר שיתוף פעולה הדדי בשנת 2019. באותה שנה, באמצעות מימון ברית הקבוצות הגיאורגית ובתמיכת הקונסורציום הפיני לחינוך, הוקם בכפר סגורמו בית ספר פיני. מדיה וקבצים בנושא יחסי גאורגיה–פינלנד בוויקישיתוף היחסים בין גאורגיה לרפובליקה של פינלנד באתר משרד החוץ הגאורגי
ג'יבריל סואו

מוהמט ג'יבריל איברהימה סואו (בגרמנית: Mohameth Djibril Ibrahima Sow; נולד ב-6 בפברואר 1997 בציריך שבשווייץ) הוא כדורגלן שווייצרי המשחק בעמדת הקשר בקבוצת סביליה ובנבחרת שווייץ. סואו גדל במחלקות הנוער של AC אלביסרידן ופ.צ. ציריך. בשנת 2014 החל לשחק בקבוצת המילואים של פ.צ. ציריך. בשנת 2015 עבר לבורוסיה מנשנגלדבך והחל לשחק בקבוצת המילואים של המועדון. ב-25 באוקטובר 2016 ערך את הופעת הבכורה שלו בקבוצה הראשונה של המועדון, בניצחון 2-0 על שטוטגרט במסגרת הסיבוב השני של הגביע הגרמני. ב-29 באפריל 2017 ערך את הופעתו היחידה בבונדסליגה במדי המועדון, בניצחון 2-1 על מיינץ 05 במסגרת המחזור ה-31 לעונת 2016/2017. ב-26 ביוני 2017 חתם סואו על חוזה לארבע עונות ביאנג בויז ברן מליגת העל השווייצרית. ב-22 ביולי הוא ערך את הופעת הבכורה שלו במועדון, בניצחון 2-0 על פ.צ. בזל במסגרת המחזור הראשון בליגה לעונת 2017/2018. ב-11 במרץ 2018 הבקיע את שער הבכורה שלו במועדון, בניצחון 3-1 על גראסהופרס ציריך במסגרת המחזור ה-25 בליגה. הוא שיחק במועדון במשך שתי עונות, בהן זכה בשתי אליפויות שווייץ, כשהוא עורך 55 הופעות ליגה ומבקיע ארבעה שערים. ב-27 ביוני 2019 חתם סואו על חוזה לחמש עונות באיינטרכט פרנקפורט מהבונדסליגה. ב-1 בספטמבר הוא ערך את הופעת הבכורה שלו במועדון, בניצחון 2-1 על פורטונה דיסלדורף במסגרת המחזור השלישי בליגה לעונת 2019/2020. ב-2 בנובמבר הבקיע את שער הבכורה שלו במועדון, בניצחון 5-1 על באיירן מינכן במסגרת המחזור העשירי בליגה. בשלוש העונות הראשונות שלו במועדון ערך סואו 88 הופעות ליגה, בהן הבקיע שלושה שערים. הוא זכה עם המועדון בליגה האירופית בעונת 2021/2022. ב-4 באוגוסט 2023 חתם בסביליה תמורת 14 מיליון אירו. ב-8 בספטמבר 2018 ערך סואו את הופעת הבכורה שלו בנבחרת שווייץ, בניצחון 6-0 על נבחרת איסלנד במסגרת ליגת האומות 2018/2019. הוא היה חלק מסגל נבחרת שווייץ בטורניר יורו 2020 בשנת 2021, וערך שתי הופעות בטורניר. נכלל בסגל נבחרת שווייץ לטורניר מונדיאל 2022. יאנג בויז ברן אליפות שווייץ (2): 2017/2018, 2018/2019 איינטרכט פרנקפורט הליגה האירופית (1): 2021/2022 מדיה וקבצים בנושא ג'יבריל סואו בוויקישיתוף ג'יבריל סואו, ברשת החברתית אינסטגרם ג'יבריל סואו, באתר Transfermarkt ג'יבריל סואו, באתר Soccerway ג'יבריל סואו, באתר BDFutbol ג'יבריל סואו, באתר WorldFootball.net ג'יבריל סואו, באתר National Football Teams ג'יבריל סואו, באתר FootballDatabase.eu ג'יבריל סואו, באתר ESPN Sow verkauft, Quartett startet vorab באתר RP Online, ‏ 26 ביוני 2017 (בגרמנית) Zweiter Neuzugang bei der Eintracht: Djibril Sow unterschreibt bis 2024 באתר הרשמי של איינטרכט פרנקפורט, 27 ביוני 2019 (בגרמנית) Squad Announcement בחשבון הטוויטר הרשמי של נבחרת שווייץ, 9 בנובמבר 2022
אתרוג פלורנטין

אתרוג פלורנטין (שם מדעי: Citrus limonimedica) הוא זן כלאיים של מין האתרוג, הנקרא על שם מקום גדילתו העיקרי - פלורנס (פירנצה), איטליה. זן זה הוא הכלאה בין לימון ואתרוג, ולכן אינו כשר לפי ההלכה לארבעת המינים. הוא משמש לצרכים קולינריים וכן כצמח נוי. אתרוג פלורנטין הוא זן חומצי, לצד אתרוג בלאדי הישראלי, אתרוג קלבריה האיטלקי ואתרוג קורפו היווני. עקב טעמו הלימוני, שימשו עליו באופן מסורתי לתיבול שמן זית. העץ גדל במהירות. ענפיו מלאים בקוצים, בעלי עלים ארוכים וצבעו של הגזע סגול. צורתם של עלי העץ אובלית, והם גדלים יחדיו במעין אשכולות. אתרוג פלורנטין תואר ב-1674 כ-"לימון מתוק ובעל הריח הטוב ביותר לשתילה". הוא הוצג לראשונה בבתי הגידול של בית מדיצ'י בפייטרסנטה (אנ') שבאיטליה, עוד במהלך המאה ה-17, שם, לפי ההשערות, התפתח מין האתרוג לראשונה. ב-1780 כתב הבוטניקאי ג'ובני טרגיוני טוזטי (אנ') כי לאתרוג פלורנטין "ריח נעים ביותר". רק במחצית השנייה של המאה ה-20 הביאה משפחת טינטורי את אתרוג פלורנטין למטע עצי האתרוג שלה בפסקיה (אנ'), שהוא אחד המטעים הגדולים בעולם מסוג זה (לרבות המטע שהיה שייך לבית מדיצ'י). מדיה וקבצים בנושא אתרוג פלורנטין בוויקישיתוף אתרוג פלורנטין, באתר NCBI (באנגלית) אתרוג פלורנטין, באתר Tropicos (באנגלית) אתרוג פלורנטין, באתר GBIF (באנגלית) אתרוג פלורנטין, באתר IPNI (באנגלית) [1], באתר "Research Gate" (באנגלית) [2] (באיטלקית) ריצ'רד וטסון, Botanicus Universalis Et Hortulanus (1772), עמוד 63. Florentine Citron, באתר "Oscar Tintori" (באנגלית)
יחסי בלארוס–מלטה

יחסי בלארוס–מלטה הם יחסי החוץ בין בלארוס לבין מלטה. שתי המדינות כוננו יחסים דיפלומטיים ב-16 בפברואר 1993. ב-9 ביוני 2011 הסמיכה בלארוס את שגרירה ברומא גם עבור מלטה, וב-21 ביוני 2012 פתחה בלארוס קונסוליית כבוד בוולטה. בשנת 2021 הסתכם מחזור הסחר בין בלארוס למלטה ב-21.7 מיליון דולר, כאשר בלארוס ייצאה בשווי 20.8 מיליון דולר, וייבאה בשווי 896.4 אלף דולר. יצוא השירותים הבלארוסיים למלטה לתקופה שצוינה הסתכם ב-21,545.1 אלף דולר והוא נוצר בעיקר בשל שירותי מחשב, טלקומוניקציה ומידע (14,631.3 אלף דולר) ושירותי תחבורה (3,908.5 אלף דולר). יבוא השירותים הסתכם ב-16,029.4 אלף דולר. מאזן הסחר בשירותים היה חיובי עבור בלארוס בסך של 5,515.7 אלף דולר. בשנת 2021, השקעות מלטזיות נמשכו בסכום של 1.89 מיליון דולר (שמקורו במלואו מהשקעות ישירות). בלארוס מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בולטה. מלטה מיוצגת בבלארוס באמצעות שגרירותה בוורשה, פולין. מדיה וקבצים בנושא יחסי בלארוס–מלטה בוויקישיתוף Establishment of diplomatic relations between Belarus and Malta באתר שגרירות בלארוס באיטליה
יחסי לוקסמבורג–מלטה

יחסי לוקסמבורג–מלטה הם יחסי החוץ בין לוקסמבורג לבין מלטה. שתי המדינות הן חברות מלאות באיחוד האירופי. שתי המדינות כוננו יחסים דיפלומטיים ב-3 ביוני 1969. ביולי 2019 ראש ממשלת מלטה ג'וזף מוסקט התקבל בברכה על ידי ראש ממשלת לוקסמבורג חאווייר. שני ראשי הממשלה דנו ביחסים דו-צדדיים ובסדרי עדיפויות משותפים באירופה, כולל הגירה, המסגרת הפיננסית הרב-שנתית וההשלכות האפשריות של הברקזיט. בטל שיבח את היחסים הטובים של שתי המדינות והביע את שמחתו מהצמיחה של הקהילה המלטזית בלוקסמבורג במהלך השנים האחרונות. מוסקט ושרת החוץ של מלטה, הלנה דאלי, נפגשו עם בטל ואסלבורן כדי לדון בנושא זה של הגירה לצד מערכת היחסים של המדינה עם לוקסמבורג. מלטה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי. לוקסמבורג מיוצגת במלטה באמצעות שגרירותה ברומא, איטליה. מדיה וקבצים בנושא יחסי לוקסמבורג–מלטה בוויקישיתוף Maltese Prime Minister Joseph Muscat concludes working visit in Luxembourg באתר today‏, 19 ביולי 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
נורה מרגרט מנלה

נורה מרגרט מנלה (באנגלית: Nora Margaret Manella;‏ נולדה ב-22 בינואר 1951) היא נשיאת המחוז הרביעי של בית המשפט המחוזי לערעורים של קליפורניה (אנ') ושופטת מחוזית לשעבר בבית המשפט המחוזי (אנ') של ארצות הברית במחוז המרכזי של קליפורניה (אנ'). מנלה נולדה בלוס אנג'לס, קיבלה תואר ראשון באמנויות (אנ') ממכללת ולסלי ב-1972 ותואר דוקטור למשפטים (אנ') מבית הספר למשפטים של אוניברסיטת דרום קליפורניה (אנ') ב-1975. היא הייתה עוזר משפטי של השופט ג'ון מינור חכמת (אנ') בין השנים 1975 ל-1976, יועצת משפטית של ועדת המשפט של הסנאט של ארצות הברית בין השנים 1976 עד 1978, עוזרת פרקליטה (אנ') בקליפורניה בין השנים 1982 עד 1990, שופטת בבית המשפט העירוני בלוס אנג'לס מ-1990 עד 1992, ובבית המשפט העליון של לוס אנג'לס מ-1992 עד 1994. היא הייתה שופטת בבית המשפט לערעורים בקליפורניה ב-1992 ותובעת בקליפורניה מ-1994 עד 1998. מנלה כתבה מכתב ב-7 ביוני 1995 ליועץ הנשיאותי הבכיר ג'ורג' סטפנופולוס, בו ביקשה לכהן כשופטת בבית המשפט הפדרלי התשיעי לערעורים של ארצות הברית. במקום תפקיד זה, ב-31 במרץ 1998 מינה אותה נשיא ארצות הברית ביל קלינטון לתפקיד שופטת מחוזית של ארצות הברית בבית המשפט המחוזי של ארצות הברית במחוז המרכזי של קליפורניה (אנ'). המינוי אושר על ידי הסנאט של ארצות הברית ב-21 באוקטובר 1998. מנלה כיהנה בתפקיד זה עד 21 במאי 2006, אז התפטרה כדי להצטרף לבית המשפט לערעורים בקליפורניה, שם שירתה מאז במחוז השני. אביה של מנלה, ארתור מנלה, היה עורך דין לענייני מס ושותף מייסד של Irell &amp; Manella (אנ'). מדיה וקבצים בנושא נורה מרגרט מנלה בוויקישיתוף Ruger, Todd (28 במרץ 2014). "Clinton-Era Letter Gives Peek into Judicial Nominations Process". Legal Times. {{cite news}}: (עזרה)